**APSPRIEDES NOTEIKUMI**

**IEPIRKUMA PROCEDŪRAI**

**Ūdeņraža uzpildes stacijas un tās tehnoloģisko iekārtu uzraudzība un ar to saistīto pakalpojumu sniegšana**

Rīgas pašvaldības sabiedrība ar ierobežotu atbildību “Rīgas satiksme” sakarā ar plānoto iepirkumu “Ūdeņraža uzpildes stacijas un tās tehnoloģisko iekārtu uzraudzība un ar to saistīto pakalpojumu sniegšana”, saskaņā ar Sabiedrisko pakalpojumu sniedzēju iepirkumu likuma 22. panta otro daļu rīko apspriedi ar piegādātājiem par plānotā iepirkuma dokumentācijā iekļaujamo informāciju.

1. **Apspriedes mērķis:** nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. **Iepirkuma priekšmets:**

2.1. Rīgas pašvaldības sabiedrības ar ierobežotu atbildību “Rīgas satiksme” ūdeņraža uzpildes stacijas un tās tehnoloģisko iekārtu uzraudzība un ar to saistīto pakalpojumu sniegšana.

2.2. CPV kods: 50531000-6 (Iekārtu remonta un tehniskās apkopes pakalpojumi, izņemot elektroiekārtas).

2.3. Plānotais līguma termiņš – 3 gadi.

2.4. Plānotais iepirkuma izsludināšanas laiks: 2023. gada otrā pusē.

**3. Apspriedes norise:**

3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei.

3.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā.

3.3. Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas paziņojumā.

**4. Ieinteresēto piegādātāju priekšlikumu iesniegšanas kārtība:**

4.1. Ieinteresētais piegādātājs priekšlikumus iesniedz, aizpildot priekšlikumi un informācijas piegādātāju apspriedei formu un nosūtot uz elektroniskā pasta adresi: arturs.savickis@rigassatiksme.lv Iepirkuma uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā.

4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.

**5. Priekšlikumu izskatīšanas kārtība:**

5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.

5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.

**6. Apspriedei publicējamā informācija:**

6.1. Tehniskā specifikācija.

6.2. Priekšlikumu un informācijas piegādātāju apspriedei forma.

***Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!***